Fem lag kom til EM for første gang: Albania, Island, Nord-Irland, Slovakia og Wales. Nord-Irland, Slovakia og Wales hadde tidligere deltatt i VM, mens Albania og Island aldri tidligere hadde vært i noe stort mesterskap. Samtidig kvalifiserte Østerrike og Ukraina seg for første gang gjennom kvalifiseringsspill, siden deres tidligere opptredener i EM-sammenheng var som automatisk kvalifiserte vertskapsnasjoner i henholdsvis EM 2008 og EM 2012.